Mesoplodon

[miniatura|225px|[Zifio de Blainville.]]
[miniatura|225px|[Zifio de Gervais.]] 
[miniatura|225px|miniatura|225px|Esqueleto do [zifio de True.]]
[miniatura|225px|Cría de *[Mesoplodon bowdoini* varada nunha praia de Tasmania.]] 
***Mesoplodon*** é un xénero de cetáceos odontocetos da familia dos zifíidos que reúne quince especies, coñecidos como **zifios**, o que fai del o máis numeroso xénero de cetáceos.

Os científicos cren que aínda se van encontrar máis especies, pois os animais da familia dos zifíidos son moi pouco coñecidos.

Tampouco non se sabe o estado de conservación das especies coñecidas.

## Taxonomía 
### Descrición 
O xénero foi establecido en 1850 polo paleontólogo francés Paul Gervais, en *Ann. Sci. Nat. Zool.* (París), ser. 3, 14: 16.

### Etimoloxía 
O nome *Mesoplodon*, está composto de tres elementos do latín científico tirados do grego antigo: — *mes-*, de μέσος *mésos*, "medio", "que está no medio"; — *-oplo-*, de ὅπλον *hóplon*, "arma", e — *-odon*, de οδούς, οδόντος *odoús*, *odóntos*, "dente",  e que podemos traducir como "armados con dentes no medio (da mandíbula)".

### Sinonimia 
Ademais de polo nome cuñado por Gervais, e actualmente válido, o xénero coñeceuse tamén polos sinónimos seguintes:Segundo o SIIT, e máis a EOL, comprende as seguintes 15 especies:

'*Xénero *Mesoplodon'''* Gervais, 1850
* *Mesoplodon bidens* (Sowerby, 1804) — **zifio de Sowerby** ou cifio de Sowerby 
* *Mesoplodon bowdoini* Andrews, 1908 
* *Mesoplodon carlhubbsi* Moore, 1963
* *Mesoplodon densirostris* (Blainville, 1817) — **zifio de Blainville** ou cifio de Blainville
* *Mesoplodon europaeus* (Gervais, 1855) — **zifio de Gervais**, cifio de Gervais ou **zifio europeo**
* *Mesoplodon ginkgodens* Nishiwaki & Kamiya, 1958 
* *Mesoplodon grayi* Von Haast, 1876
* *Mesoplodon hectori* (Gray, 1871)
* *Mesoplodon hotaula* Deraniyagala, 1963
* *Mesoplodon layardii* (Gray, 1865)
* *Mesoplodon mirus* True, 1913 — **zifio de True** ou cifio de True
* *Mesoplodon perrini* Dalebout, Mead, Baker, Baker & van Helden, 2002
* *Mesoplodon peruvianus* Reyes, Mead & Van Waerebeek, 1991
* *Mesoplodon stejnegeri* True, 1885
* *Mesoplodon traversii* (Gray, 1874)

**Notas: 

**1.*' Os nomes vulgares galegos das especies arriba relacionadas son os propostos por Lahuerta e Vázquez, no seu *Vocabulario multilingüe* (os escritos en letra grosa), e por Díaz d'a Silva e Cartelle (os escritos en letra normal).
**2.** Dado que a Real Academia Galega dá para o nome da familia o de **zifíidos**, e aínda que non rexistra a entrada *zifio*, por lóxica estes nomes deben escribirse con **z** inicial.

## En Galicia 
Segundo Díaz d'a Silva e Caretelle, rexístranse en augas próximas a Galicia as especies *Mesoplodon bidens*, *M. densirostris*, *M. europaeus* e *M. mirus*, aínda que a súa presenza é accidental.

### Áreas de dispersión das especies citadas en Galicia 

File:Cetacea range map Sowerbys Beaked Whale.png|*Mesoplodon bidens*
File:Cetacea range map Blainvilles Beaked Whale.png|*Mesoplodon densirostris*

File:Cetacea range map Gervais Beaked Whale.png|*Mesoplodon europaeus*
File:Cetacea range map Trues Beaked Whale.png|*Mesoplodon mirus*

## Notas 
## Véxase tamén 
### Bibliografía 
* Carwardine, Mark (1995): *Ballenas, delfines y marsopas*. Barcelona: Ediciones Omega. ISBN 84-282-1037-3.
* Díaz d'a Silva, J. I. e Cartelle, Y. (2007): *Guía dos mamíferos de Galicia*. A Coruña: Baía Edicións. ISBN 978-84-96893-20-7.
* Duguy, R. e Robineau, D. (1987): *Guía de los mamíferos marinos de Europa*. Barcelona: Ediciones Omega. ISBN 84-282-0811-5.
* Heyning, John E (2002): "Cuvier's Beaked Whale", en Jefferson, Thomas A. *Encyclopedia of Marine Mammals*, pp.&nbsp;305–307. San Diego, California, USA: Academic Press. ISBN 0-12-5513040-2.
* Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago de Compostela: Xunta de Galicia. ISBN 84-453-2913-8.
* Perrin, William F., Bernd Wursig & J. G. M. Thewissen (eds.) (2002): *Encyclopedia of Marine Mammals*. 2ª ed. San Diego, California: Academic Press. ISBN 978-0-12-373553-9.
* Wilson, D. E. & Reeder, D. M., eds. (2005): *Mammal Species of the World. A Taxonomic and Geographic Reference*. Third edition. Baltimore, Maryland, USA: The Johns Hopkins University Press, 2 vols. ISBN 978-0-8018-8221-4.

### Outros artigos 
* Cetáceos
* Odontocetos
* Zifíidos

### Ligazóns externas 
* *Mesoplodon* na ADW.
* *Mesoplodon*  na EOL.
* *Mesoplodon* Gervais 1850  en Fossilworks.
* *Mesoplodon* no NCBI.